Document ID: 32008D0934

ODLOČBA KOMISIJE
z dne 5. decembra 2008
o nevključitvi nekaterih aktivnih snovi v Prilogo I k Direktivi Sveta 91/414/EGS in o preklicu registracije fitofarmacevtskih sredstev, ki vsebujejo navedene snovi
(notificirano pod dokumentarno številko C(2008) 7637)
(Besedilo velja za EGP)
(2008/934/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti četrtega pododstavka člena 8(2) Direktive,
ob upoštevanju naslednjega:
(1)
Člen 8(2) Direktive 91/414/EGS določa, da lahko država članica v obdobju dvanajstih let po notifikaciji navedene direktive registrira za dajanje v promet fitofarmacevtska sredstva z aktivnimi snovmi, ki niso uvrščene v Prilogo I k navedeni direktivi in so v prometu že dve leti po datumu notifikacije, medtem ko se navedene snovi postopno preučujejo v okviru delovnega programa.
(2)
Uredbi Komisije (ES) št. 451/2000 (2) in (ES) št. 1490/2002 (3) določata podrobna pravila za izvajanje tretje faze delovnega programa iz člena 8(2) Direktive 91/414/EGS in seznam aktivnih snovi, ki jih je treba oceniti zaradi njihove možne vključitve v Prilogo I k Direktivi 91/414/EGS. Navedeni seznam vključuje snovi, naštete v Prilogi k tej odločbi.
(3)
V dveh mesecih po prejetju osnutka poročila o oceni so zadevni prijavitelji v skladu s členom 11e Uredbe (ES) št. 1490/2002 prostovoljno umaknili svojo podporo vključitvi navedenih snovi.
(4)
Komisija je preučila osnutke poročil o oceni, priporočila držav članic poročevalk in pripombe drugih držav članic ter sklenila, da se člena 11b in 11f ne uporabljata. Posledično se uporablja člen 11e.
(5)
Snovi iz Priloge k tej odločbi se ne smejo vključiti v Prilogo I k Direktivi 91/414/EGS.
(6)
Ker nevključitev teh snovi ne temelji na jasnih znakih škodljivih učinkov iz Priloge VI Uredbe (ES) št. 1490/2002, morajo države članice v skladu s členom 12(3) Uredbe (ES) št. 1490/2002 imeti možnost ohranitve registracij do 31. decembra 2010.
(7)
Če države članice odobrijo podaljšanje roka za odstranjevanje, skladiščenje, dajanje v promet in uporabo obstoječih zalog fitofarmacevtskih sredstev, ki vsebujejo navedene snovi, je treba ta rok omejiti na obdobje dvanajstih mesecev, da se omogoči uporaba obstoječih zalog v naslednji rastni sezoni.
(8)
Ta odločba ne vpliva na predložitev novega zahtevka v skladu s členom 6(2) Direktive 91/414/EGS in Uredbo Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del delovnega programa iz člena 8(2) navedene direktive, vendar niso bile vključene v Prilogo I (4) v skladu s pospešenim postopkom iz členov 13 do 22 navedene uredbe.
(9)
Navedeni postopek omogoča prijaviteljem, katerih snov ni bila vključena zaradi njihovega umika, da vložijo nov zahtevek in predložijo samo dodatne podatke, potrebne za obravnavo posebnih vprašanj, ki so privedla k sprejetju odločbe o nevključitvi. Prijavitelj je prejel osnutek poročila o oceni, ki določa omenjene podatke.
(10)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Snovi iz Priloge k tej odločbi se ne vključijo kot aktivne snovi v Prilogo I k Direktivi 91/414/EGS.
Člen 2
Države članice najpozneje do 31. decembra 2010 prekličejo registracije fitofarmacevtskih sredstev, ki vsebujejo eno ali več snovi iz Priloge.
Člen 3
Morebitno podaljšanje roka, ki ga odobrijo države članice v skladu s členom 4(6) Direktive 91/414/EGS, preneha veljati najpozneje 31. decembra 2011.
Člen 4
Ta odločba je naslovljena na države članice.
V Bruslju, 5. decembra 2008

Labels: 3
1
6